Държавен вестник, бр. 67, 2024 г., стр. 188

СТР.  188	
Д Ъ Р Ж А В Е Н  В Е С Т Н И К 	
БРОЙ  67
преварен, е показал намерението си да завие 
към страната, противоположна на страната, 
съответстваща на посоката на движението, 
и е насочил превозното си средство или жи­
вотните си към тази страна, с цел да завие 
в друг път, да влезе в граничещ с пътя имот 
или да спре от тази страна.
2. Преди изпреварване всеки водач, при 
спазване на разпоредбите на член 7, пара­
граф 1 или на член 14 от тази Конвенция, е 
длъжен да се убеди:
(a) че няма водач след него, който е започ­
нал маневра за изпреварването му;
(b) че водачът пред него в същата лента 
не е подал сигнал за намерението си да из­
превари друго превозно средство;
(c) че лентата, в която ще премине, е сво­
бодна за него на достатъчно разстояние, като 
се вземе предвид разликата в скоростта на 
неговото пътно превозно средство по време 
на изпреварването и тази на участниците в 
движението, които ще изпреварва, така че 
да не постави в опасност или да затрудни 
насрещното движение; и
(d) че, освен когато използва лента, забра­
нена за насрещно движение, той ще може, без 
да попречи на изпреварвания участник или 
на изпреварваните участници в движението, 
да заеме отново мястото, указано в член 10, 
параграф 3 от тази Конвенция.
3. Съгласно разпоредбите на параграф 2 
на този член изпреварването по пътни 
платна с двупосочно движение по-специал­
но е забранено при наближаване върха на 
хълм и ако видимостта е недостатъчна, в 
завои, освен ако на тези места има ленти, 
очертани с надлъжна пътна маркировка, и 
изпреварването се извършва без напускане 
на лентите, обозначени като забранени за 
насрещно движение.
4. По време на изпреварването водачът е 
длъжен да се движи на достатъчно разстоя­
ние встрани от изпреварвания участник или 
от изпреварваните участници в движението. 
5. (а) По платната за движение с най-
малко две ленти, предназначени за движение 
в неговата посока, водачът, който би бил 
принуден да предприеме отново маневра за 
изпреварване, веднага или малко след като 
се е завърнал в позицията, предписана му 
от член 10, параграф 3 от тази Конвенция, 
може за извършването на тази маневра за 
изпреварване да остане в лентата, която е заел 
при първото изпреварване, при условие че се 
убеди предварително, че може да извърши 
изпреварването, без ненужно да попречи на 
водачите на по-бързи пътни превозни сред­
ства, приближаващи се отзад. 
(b) Договарящите страни или териториал­
ните им подразделения могат да не прилагат 
разпоредбите на този параграф спрямо вода­
чите на велосипеди, мотопеди, мотоциклети 
и пътни превозни средства, които не са 
автомобили по смисъла на тази Конвенция, 
или спрямо водачите на автомобили, чието 
допустимо максимално тегло надвишава 
3500 kg (7700 фунта) или чиято максимална 
конструктивна скорост не надвишава 40 km 
(25 мили) в час.
6. Когато са приложими разпоредбите на 
параграф 5, буква „a“ на този член и когато 
интензивността на движението е такава, че 
пътните превозни средства не само заемат 
цялата широчина на пътното платно, пред­
назначено за движение в тяхната посока, но и 
се движат със скорост, наложена от скоростта 
на пътното превозно средство, което се движи 
пред тях в колоната:
(а) без да се нарушават разпоредбите на 
параграф 9 на този член, движението на 
пътните превозни средства от една колона с 
по-голяма скорост от скоростта на пътните 
превозни средства в друга колона не се счита 
за изпреварване по смисъла на този член;
(b) водач на пътно превозно средство, който 
не е в лентата, най-близка до границата на 
платното за движение, съответстваща на по­
соката на движението, може да смени лентата 
само за да се подготви за завой надясно или 
наляво или за да спре; това изискване не се 
прилага при смяна на ленти от водачите в 
съответствие с националното законодателство, 
прието съгласно разпоредбите на параграф 5, 
буква „b“ на този член.
7. При движение в колони, както е посочено 
в параграфи 5 и 6 на този член, на водачите 
се забранява, ако лентите са очертани с над­
лъжна пътна маркировка, да пресичат тази 
маркировка.
8. Без да се засягат разпоредбите на параг­
раф 2 на този член и другите ограничения, 
които договарящите страни или териториал­
ните им подразделения могат да въведат по 
отношение на изпреварването на кръстовища 
и железопътни прелези, водачът на пътно 
превозно средство не трябва да изпреварва 
друго пътно превозно средство, различно от 
двуколесен велосипед, двуколесен мотопед 
или двуколесен мотоциклет без кош:
(a) непосредствено преди или на кръстови­
ще, освен на кръстовище с кръгово движение, 
с изключение:
(i)  на случая, предвиден в параграф 1, 
буква „b“ на този член;
(ii) когато пътят, по който става из­
преварването, е с предимство на 
кръстовището; 
(iii) когато движението на кръстовището 
се регулира от лице, оправомощено 
да регулира движението по пътища­
та, или от пътни светофари; 
(b) непосредствено преди или на железо­
пътен прелез без бариери или полубариери; 
въпреки това договарящите страни или терито­
риалните им подразделения могат да разрешат 
изпреварването на железопътен прелез, където